Tillidsrepræsentanterne havde taget turen til Christiansborg for at forsøge at overbevise politikerne i Folketingets Skatteudvalg om at droppe en omstridt NOx-afgift, som de mener vil koste arbejdspladser. - Jeg tror bestemt vi har overbevist dem om, at droppe forslaget og finde et andet sted at skaffe penge til finansloven. Der er simpelthen for mange ting på spil her, siger tillidsrepræsentant Morten Børglum til TV2/Nord efter mødet. Ifølge ledelsen i Aalborg Portland vil NOx-afgiften koste Aalborg-virksomheden op mod 40 mio. kroner om året, og det vil på sigt betyde nedskæringer. I første omgang har regeringen udskudt forslaget om den øgede NOx-afgift i et halvt år, mens EU godkender et særligt fradrag for berørte virksomheder.

Opsummering:
Tillidsfolk fra Aalborg Portland er optimistiske efter et møde i Folketingets Skatteudvalg onsdag.